[pic] | AZ EURÓPAI KÖZÖSSÉGEK BIZOTTSÁGA |

Brüsszel, 26.9.2008

COM(2008) 587 végleges

A BIZOTTSÁG ELSŐ PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK

az EURÓPAI MEZŐGAZDASÁGI GARANCIAALAPRÓL– 2007-ES KÖLTSÉGVETÉSI ÉV{SEC(2008) 2502}

TARTALOMJEGYZÉK

A BIZOTTSÁG ELSŐ PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK az EURÓPAI MEZŐGAZDASÁGI GARANCIAALAPRÓL – 2007-ES KÖLTSÉGVETÉSI ÉV {SEC(2008) 2502}

1. KÖLTSÉGVETÉSI ELJÁRÁS 4

1.1. A 2007. évi előzetes költségvetési tervezet 4

1.2. A 2007. évi költségvetési tervezet 4

1.3. A 2007. évre vonatkozó módosító indítvány 4

1.4. Az EMGA-hoz rendelt célhoz kötött bevételek 4

1.5. A cukorágazat ideiglenesen rendelkezésre álló szerkezetátalakítási összegei 5

1.6. A 2007. évi költségvetés elfogadása 5

1.7. A költségvetés 7/2007. számú módosítása 5

2. KÉSZPÉNZHELYZET ÉS AZ ELŐIRÁNYZATOK KEZELÉSE 6

2.1. Az előirányzatok kezelése 6

2.2. Havi kifizetések 7

3. A 2007-ES EMGA-KÖLTSÉGVETÉS VÉGREHAJTÁSA 8

4. A 2007. ÉVI MEZŐGAZDASÁGI KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK 8

5. A CÉLHOZ KÖTÖTT BEVÉTELEK FELHASZNÁLÁSÁRA VONATKOZÓ MEGJEGYZÉSEK 9

6. A CUKORIPAR SZERKEZETÁTALAKÍTÁSI ALAPJÁNAK VÉGREHAJTÁSÁRA VONATKOZÓ MEGJEGYZÉSEK 10

7. A KIADÁS TÍPUSA SZERINTI LEBONTÁS 10

1. MELLÉKLET: 2. MELLÉKLET: 3. MELLÉKLET: 4. MELLÉKLET: 5. MELLÉKLET: 6. MELLÉKLET: | 2007. ÉVI KÖLTSÉGVETÉSI ELJÁRÁS – EMGA KÖTELEZETTSÉGVÁLLALÁSI EELőIRÁNYZATOK Az egykori EMOGA GARANCIARÉSZLEG ÉS AZ EMGA KÖLTSÉGVETÉSE AZ EU 2002-22007. ÉVI KÖLTSÉGVETÉSÉNEK VISZONYLATÁBAN a 2007. évi emga-költségvetés végrehajtásának elemzése A CÉLHOZ KÖTÖTT BEVÉTELEK 2007. ÉVI FELHASZNÁLÁSA A 2007. ÉVI KIADÁSOK ÖSSZESEN JOGCÍMCSOPORTONKÉNT ÉS TAGÁLLAMONKÉNT -2007-es költségvetési év Az egykori EMOGA Garanciarészlegre és az EMGA-ra vonatkozó kiadások megoszlásának alakulása 2002-2007 között |

Megjegyzés: ezt a jelentést kiegészíti egy részletes bizottsági munkadokumentum. e munkadokumentum teljes szövege (angol nyelven) és a csatolt táblázatok (angol nyelven) a mezőgazdasági főigazgatóság honlapján is elérhetők lesznek. |

KÖLTSÉGVETÉSI ELJÁRÁS[1]

A 2007. évi előzetes költségvetési tervezet[2]

A Bizottság 2006 áprilisában fogadta el és terjesztette a költségvetési hatóság elé a 2007. évi előzetes költségvetési tervezetet. Az Európai Mezőgazdasági Garanciaalap számára javasolt kötelezettségvállalási előirányzatok (2. fejezet) 43 684,0 millió EUR-t tettek ki.

A 2007. évi költségvetési tervezet

A 2007. évi költségvetési tervezetet a Tanács 2006 júliusában fogadta el[3]. Az előzetes költségvetési tervezetben foglalthoz képest az EMGA előirányzatai 730,0 millió EUR-val csökkentek.

A 2007. évre vonatkozó módosító indítvány

2006. október végén a Bizottság elfogadta a 2007. évi előzetes költségvetési tervezetre vonatkozó 3. számú módosító indítványt, amely 42 832,3 millió EUR-ban határozta meg az EMGA-ra vonatkozó előirányzati igényeket, amely 851,7 millió EUR-val alacsonyabb az előzetes költségvetési tervezet vonatkozó összegénél.

Az EMGA-hoz rendelt célhoz kötött bevételek[4]

A KAP finanszírozásáról szóló 1290/2005/EK rendelet 34. cikke értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből származó bevételeket az EMGA kiadásainak finanszírozására kell felhasználni. A 2007. évi költségvetés megállapításakor becslést végeztek az említett bevételre vonatkozóan (987,0 millió EUR), és ezt a becslést számításba vették a költségvetési hatóság által elfogadott 2007. évi költségvetési előirányzatokban. Nevezetesen:

- a tejilletékből származó bevételeket 349,0 millió EUR-ra becsülték, és ezzel az összeggel csökkent a tej- és tejtermék ágazat számára igényelt előirányzatok – erre a költségvetési hatóság 587,0 millió EUR-t bocsátott rendelkezésre – összege;

- a megfelelőségi vizsgálatok nyomán végrehajtott kiigazításokból és a szabálytalanságokból eredő bevételeket 568,0, illetve 70,0 millió EUR-ra becsülték. A 638,0 millió EUR-t kitevő teljes összeget az egységes támogatási rendszer számára igényelt előirányzatok – erre a költségvetési hatóság 27 918,0 millió EUR-t bocsátott rendelkezésre – csökkentésével vették figyelembe.

A szabályok értelmében ezt a bevételt – részben vagy egészben – az EMGA-ból fedezett kiadások finanszírozására lehet fordítani, ha a költségvetési hatóság által megítélt költségvetési előirányzatok nem elegendőek a tagállamoknál felmerült költségek finanszírozására. Amennyiben e bevételek egy részét nem használják fel, a fennmaradó részt automatikusan átvezetik a következő költségvetési évre.

A cukorágazat ideiglenesen rendelkezésre álló szerkezetátalakítási összegei[5]

A cukorágazat ideiglenesen rendelkezésre álló szerkezetátalakítási összegeit célhoz kötött bevételként kell kezelni, amely a cukoripar szerkezetátalakítási támogatásának, illetve a szerkezetátalakítási alapban meghatározott egyéb támogatásoknak a finanszírozására fordítandó. A 2006–2007. gazdasági évben ez az összeg a piaci résztvevők tulajdonában lévő, cukorra, inzulinszirupra és izoglükózra vonatkozó mennyiségi kvótákból ered, amelyeket a tagállamok két részletben, 2007. március 31-ig, illetve 2007. november 30-ig fizetnek be az alapba. Az ebben az alapban levő célhoz kötött bevételt 1 259,0 millió EUR-ra becsülték.

A 2007. évi költségvetés elfogadása

Az Európai Parlament 2006. decemberi plenáris ülésén fogadta el a 2007. évi költségvetést, a Tanács második olvasatában indítványozott összegekkel. Az Európai Mezőgazdasági Garanciaalap előirányzatainak (2. fejezet) összege 42 711,7 millió EUR-t tett ki[6].

Az EMGA keretében eredetileg rendelkezésre álló kötelezettségvállalási és kifizetési előirányzatok 42 711,7 millió EUR-t, illetve 42 435,6 millió EUR-t tettek ki. A 05. szakpolitikai területen – mezőgazdaság és vidékfejlesztés – 5 615,2 millió EUR összegű hitelt irányoztak elő az agrárpiaci intervenciókra, 36 878,5 millió EUR-t pedig közvetlen támogatásokra. Emellett a 2007. évi költségvetésben 309,8 millió EUR összegű hitel-előirányzatot terveztek a 17. szakpolitikai terület (állat- és növény-egészségügyi intézkedések), valamint 30,5 millió EUR-t a 11. szakpolitikai terület (halászati piacok) céljaira[7]. A kötelezettségvállalási és a kifizetési előirányzatok közötti 276,0 millió EUR összegű eltérés annak tudható be, hogy a mezőgazdasági termékek promóciójára, a mezőgazdasági szakpolitikai stratégiát és koordinációt érintő intézkedésekre, valamint az állat- és növényegészségügyi intézkedésekre szánt, közvetlenül a Bizottság által teljesített kifizetések esetében differenciált előirányzatokról van szó.

A költségvetés 7/2007. számú módosítása

2007 decemberében a Bizottság javaslata alapján a költségvetési hatóság módosítást fogadott el (KM 7/2007. sz.) a 2007-es költségvetés kötelezettségvállalási és kifizetési előirányzatai tekintetében, amelyben 400,0 millió EUR-t kitevő összeggel csökkentette az EMGA eredeti hitel-előirányzatait, amelyek így 42 311,7 millió EUR-t tettek ki. Ezen belül a költségvetés-módosítás a 05 02 fejezet („A mezőgazdasági piacokon történő intervenciók”) előirányzatait 673,5 millió EUR-val csökkentette, míg a 05 03 fejezet („Közvetlen támogatások”) előirányzatait 188 millió EUR-val, a 05 07 fejezet („Mezőgazdasági kiadások pénzügyi ellenőrzése”) előirányzatait pedig 85,5 millió EUR-val növelte. A 3. mellékletben találhatók a véglegesen rendelkezésre álló előirányzatokra vonatkozó adatok, amelyek eredményeként a kihasználatlanság 191,9 millió EUR-ra (0,5%) csökkent.

Az EMGA végső költségvetésének (kötelezettségvállalási előirányzatok) a 2002–2007-es időszakra szóló teljes uniós költségvetésből való részesedését lásd a 2. mellékletben.

KÉSZPÉNZHELYZET ÉS AZ ELŐIRÁNYZATOK KEZELÉSE

Az előirányzatok kezelése

A 2007. költségvetési évre rendelkezésre álló előirányzatok

EUR |

A költségvetés kiadási szakasza | Kötelezettségvállalási előirányzatok | Kifizetési előirányzatok |

1. Eredeti előirányzatok az EMGA számára | 42 711 661 000,00 | 43 875 641 756,00 |

2. A költségvetés módosítása | -400 000 000,00 | -400 000 000,00 |

3. Végleges előirányzatok az EMGA számára, amelyből: | 42 311 661 000,00 | 43 475 641 756,00 |

3a. A megosztott irányításra vonatkozó előirányzatok (az EU-10-re vonatkozó átmeneti vidékfejlesztési eszköz (TRDI) nélkül) | 41 908 432 000.00 | 41 908 432 000,00 |

3b. Közvetlen kifizetésekre vonatkozó előirányzatok | 403 229 000,00 | 127 209 756,00 |

3c. Az EU-10-re vonatkozó átmeneti vidékfejlesztési eszköz (TRDI) előirányzatai | 0,00 | 1 440 000 000,00 |

(1) Átmeneti vidékfejlesztési eszköz az EU tíz új tagállama részére

A 2007. pénzügyi évre rendelkezésre álló előirányzatok felhasználása

Az alábbi táblázat részletezi a 2007-ben végrehajtott költségvetési műveleteket:

EUR |

Felhasználás | Kötelezettségvállalási előirányzatok felhasználása | Kifizetési előirányzatok felhasználása |

Megosztott irányítás (az EU-10-re vonatkozó TRDI nélkül) (1): | 42 335 567 108,49 | 42 335 567 108,49 |

Közvetlen kiadások | 336 739 778,86 | 78 872 905,36 |

TRDI EU 10 | 0,00 | 1 298 701 347,00 |

Összesen (beleértve a cukoripar szerkezetátalakítási alapját) | 42 672 306 887,35 | 43 713 141 360,85 |

A cukoripar szerkezetátalakítási alapja | 551 435 562,68 | 551 435 562,68 |

Összesen (a cukoripar szerkezetátalakítási alapja nélkül) | 42 120 871 324,67 | 43 161 705 798,17 |

(1) Lekötött összegek. A kapott célhoz kötött bevételekkel csökkentett kötelezettségvállalás és kifizetés: 39 887 650 082,38 EUR.

A 2007-es költségvetési évben a felhasznált kötelezettségvállalási előirányzatok összege 42 672 306 887,35 EUR, a felhasznált kifizetési előirányzatok összege pedig 43 713 141 360,85 EUR volt.

A 2006. évről automatikusan átvitt összegek

EUR |

A 2006. évről a 2007. évre átvitt összegek | Kötelezettségvállalások | Visszavont kötelezettségvállalások | Kifizetések | Törölt előirányzatok |

Átvitt előirányzatok | 265 366 752,43 | 3 917 107,82 | 206 772 710,88 | 54 676 933,73 |

A 2006. évről a 2007. évre automatikusan átvitt összegek csak nem differenciált előirányzatokhoz rendelt közvetlen kiadásokat érintettek. Ahogy a fenti táblázatban látható, a 2006. évről a 2007. évre 265,4 millió EUR átvitelére került sor. 2007-ben ebből az átvitt összegből 3,9 millió EUR összegű kötelezettségvállalás visszavonására került sor. A kifizetések 206,8 millió EUR-t tettek ki, és a törölt összeg 54,7 millió EUR volt.

Havi kifizetések

Havi kifizetések a tagállamoknak

Havi kifizetések a felmerülő kiadások fedezésére

A közös agrárpolitika finanszírozásáról szóló, 2005. június 21-i 1290/2005/EK tanácsi rendelet[8] 15. cikke előírja, hogy „a havi kifizetéseket a Bizottság a tagállamok akkreditált kifizető ügynökségeinél a referencia-hónapban felmerült költségek fedezésére (…) utalja át.” A havi kifizetéseket a tagállam részére legkésőbb a felmerült kiadások szerinti hónapot követő második hónap harmadik munkanapján kell átutalni.

A havi kifizetések a már végrehajtott nettó kiadások visszatérítését jelentik (a bevétel levonása után), és a tagállamok által továbbított havi nyilatkozatok alapján állnak rendelkezésre[9]; a kiadások és bevételek havi elszámolását a részletes nyilatkozatok alapján ellenőrzik és módosítják[10]. Véglegessé továbbá a következő évi ellenőrzéseket követően válnak a számlaelszámolási eljárás során hozott határozatok alapján.

A tagállamok 2006. október 16-a és 2007. október 15-e között a kifizetéseket a havi kifizetések rendszerének keretében hajtották végre. A fennmaradó kifizetések esetében a Bizottság korlátozott számú intézkedésekre közvetlen kifizetéseket hajt végre.

A 2007-es költségvetési évben az érintett havi kifizetések nettó összege 39 887 650 082,38 EUR volt.

A 2007. évi havi kifizetésekről szóló határozatok

A 2007. költségvetési év során a Bizottság a havi kifizetések tekintetében tizenkét határozatot fogadott el. 2007 decemberében határozatot fogadott el egy további, az arra az évre elszámolandó összes kiadáshoz már megítélt kifizetéseket kiegészítő havi kifizetésről. (A részleteket lásd az e jelentéshez csatolt munkadokumentum 5. mellékletében.)

A 2007-ES EMGA-KÖLTSÉGVETÉS VÉGREHAJTÁSA

A 2007-es mezőgazdasági évben mind az EU, mind a világ piacain számos mezőgazdasági termék árának jelentős emelkedése volt megfigyelhető. Ezek az áremelkedések főként a gabonaféléket és a tejtermékeket érintették. 2007-ben az állattenyésztéssel ellentétben az EU szántóföldinövény-termesztése visszaesett. Ezen, a mezőgazdasági piacokat meghatározó fejlemények, valamint egyéb tényezők hatást gyakoroltak az EMGA kiadásaira a költségvetés egyes területein, és a hitel-előirányzatok jelentős mértékű kihasználatlanságához vezettek.

A költségvetés végrehajtása 42 120,9 millió EUR-t tett ki, ez az eredeti hitel-előirányzatok 98,6%-át jelenti. Ez az összeg tartalmazza a halászati piacokra vonatkozó hitel-előirányzatok végrehajtását (11. szakpolitikai terület), körülbelül 25,1 millió EUR összegben, valamint az állategészségügyi előirányzatokhoz kapcsolódóakét (17. szakpolitikai terület), amelynek összege 260,3 millió EUR-t tesz ki. A mezőgazdaság vonatkozásában (05. szakpolitikai terület) az agrárpiaci intervenciókra fordított kiadások összege 4 867,6 millió EUR volt, a közvetlen támogatásokat érintő kiadásoké pedig 37 044,7 millió EUR. Ezért a 7/2007. számú módosító indítvány elfogadása előtt az EMGA-költségvetés végrehajtásában 591,9 millió EUR-t tett ki az alulköltekezés. A részleteket lásd a 3. mellékletben.

A 2007. ÉVI MEZŐGAZDASÁGI KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK

Az agrárpiaci intervenciók tekintetében a költségvetés eredeti előirányzatai tekintetében nagyrészt alulteljesítés, míg a közvetlen támogatások tekintetében a hitel-előirányzat túllépése volt jellemző. A csatolt 3. számú táblázat részletesen bemutatja a költségvetés különböző jogcímcsoportjainak végrehajtását. Az alábbiakban röviden ismertetjük, hogy milyen indokok vezettek a költségvetés egyes jogcímcsoportjainál az eredeti előirányzatoktól eltérő végrehajtási módhoz.

Gabonafélék

Az érintett évben a gabonafélék piacán tapasztalható rendkívül kedvező belső és külső körülmények magas belső piaci és világpiaci árakhoz vezettek. Az ebből eredő alulteljesítés okai a következők:

- a költségvetés számára jelentős nettó nyereséget eredményezett, hogy a gabonafélék intervenciós raktárakba történő felvásárlása csekély mértékű volt, míg igen nagy mennyiségű gabonafélét adtak el magas áron az intervenciós raktárakból; és

- alacsonyabb mértékű kiadások keletkeztek a gabonafélék export-visszatérítése tekintetében, mivel a visszatérítési rátát a költségvetési év legnagyobb részében 0-ban határozták meg.

Az 1. mellékletben nem szereplő termékekre vonatkozó visszatérítések

Ebben az ágazatban a gabonafélék és a tejtermékek piacán megnyilvánuló rendkívül kedvező belső és külső feltételek összességében az export-visszatérítési ráták általános csökkenését és a feldolgozott mezőgazdasági termékek export-visszatérítéséhez kapcsolódó alacsonyabb kiadásokat eredményeztek. Ebből következett a költségvetési előirányzatok alulteljesítése.

Cukor

A költségvetési előirányzatoknak a mutató szerinti szinthez viszonyított túllépése annak tudható be, hogy a tagállamokban emelkedett az export-visszatérítésekhez kapcsolódó kiadások mértéke, mivel mind a szabadpiaci, mind pedig a közraktárakból származó exportált cukor mennyisége jóval meghaladta a 2007-es költségvetésben figyelembe vett feltételezéseket.

Zöldség- és gyümölcsfélék

A költségvetési előirányzat alulteljesítése elsősorban annak tudható be, hogy a kiadások mértéke alacsonyabb volt az érintett tagállamok esetében, a feldolgozási támogatásban részesülő paradicsom kisebb mennyisége és a működési alapok termelői szervezetek általi igénybevételének a 2007-es költségvetésben figyelembe vett feltételezéseknél alacsonyabb szintje miatt.

Tej és tejtermékek

A tejtermékek piacán uralkodó igen kedvező belső és külső feltételek miatt alacsonyabbak voltak a tagállamok által a tejtermékek export-visszatérítésére, a vaj intervenciós raktározására, illetve a sovány tej belső beszerzési támogatására fordított kiadások.

A költségvetési előirányzatoknak ez a túllépése azonban technikai jellegű. A 2007. évre az ágazat számára igényelt és a költségvetési hatóság által odaítélt költségvetési előirányzatok nem tartalmazzák az ehhez kötött bevételt, amelyek lényegében ezzel az összeggel alacsonyabbak (349,0 millió EUR). Ez az oka a költségvetési előirányzatok túllépésének.

Közvetlen támogatások

A túlteljesítés a célhoz kötött bevétel külön kezelésének a következménye.

A 2007. évre az ágazat számára igényelt és a költségvetési hatóság által odaítélt költségvetési előirányzatok nem tartalmazzák az ehhez kötött bevételt (638,0 millió EUR). Ezért a 166,0 millió EUR-t kitevő túlteljesítés az eredeti költségvetés vonatkozásában az igényekkel összehasonlítva alulteljesítéssé válik (–472,0 millió EUR).

A CÉLHOZ KÖTÖTT BEVÉTELEK FELHASZNÁLÁSÁRA VONATKOZÓ MEGJEGYZÉSEK

A melléklet 4. számú táblázata részletesen bemutatja a célhoz kötött bevételek felhasználását.

Az EMGA-hoz rendelt bevételek

A 2007-es költségvetési év során a tagállamok 1 159,5 millió EUR, az EMGA-hoz rendelt bevételről nyilatkoztak, amely átkerült 2008-ra, a tervek szerint ekkor felmerülő költségvetési igények fedezésére.

A cukorágazat ideiglenesen rendelkezésre álló szerkezetátalakítási összegeit érintő bevételek

A 2007-es költségvetési év során a tagállamok átutalták a szerkezetátalakítási összegek első részletét, hozzávetőleg 1 287,2 millió EUR-t, a célhoz kötött bevételi számlára.

A CUKORIPAR SZERKEZETÁTALAKÍTÁSI ALAPJÁNAK VÉGREHAJTÁSÁRA VONATKOZÓ MEGJEGYZÉSEK

A cukoripar szerkezetátalakítási alapjára (05 02 16 jogcímcsoport) vonatkozóan a 2007. évi költségvetésben nem szerepeltek kötelezettségvállalási és kifizetési előirányzatok Kifizetésekre a tagállamok által a cukorágazat ideiglenesen rendelkezésre álló szerkezetátalakítási összegeiként bejelentett célhoz kötött bevételekből került sor.

Az eredetileg becsült célhoz kötött bevétel egy részét, 757,0 millió EUR-t az átalakított szerkezetű cukoripar számára, valamint diverzifikációs és cukorfinomítási támogatásokra irányuló kifizetésekre irányoztak elő. A 2007. költségvetési év során azonban a tagállamok körülbelül 551,4 millió EUR-t fizettek ki ezekre a támogatásokra. Az 1 287,2 millió EUR-t kitevő, begyűjtött célhoz kötött bevétel és a különböző típusú támogatásokra kifizetett 551,4 millió EUR felhasználatlan egyenlege 735,8 millió EUR, amelyet átvittek 2008-ra, az ezekkel a támogatásokkal összefüggésben ebben az évben tervezett kifizetések finanszírozására. A részleteket lásd a 4. mellékletben.

A KIADÁS TÍPUSA SZERINTI LEBONTÁS

Az EMGA teljes kiadása 42 120,9 millió EUR, amely az alábbi fő kategóriákra bontható, a vonatkozó kiadások és azoknak az EMGA 2007-es összes kiadásához viszonyított százalékos arányának bemutatásával:

Export-visszatérítések

Az export-visszatérítésekre szánt kiadások 1 444,7 millió eurót tettek ki, azaz: az összes kiadás 3,43%-át.

Közvetlen támogatások

Az e fejezethez tartozó kiadások 37 045,8 millió EUR-t tettek ki, azaz: az összes kiadás 87,95%-át.

Tárolás

A tárolásra fordított kiadások –106,7 millió eurót tettek ki, azaz: az összes kiadás –0,25%-át. Az érintett főbb termékek: gabonafélék, cukor és alkohol.

Egyéb intézkedések

Az egyéb intervenciós kiadások 3 763,9 millió eurót tettek ki, azaz: az összes kiadás 8,94%-át. Ez a fejezet a fenti kategóriák egyikébe sem tartozó kiadásokat foglalja magában.

Vidékfejlesztés

Az egykori EMOGA Garanciarészlegéből finanszírozott vidékfejlesztési kiadások –26,8 millió eurót tettek ki, azaz: –0.06%-ot.

A kiadások típusonkénti bontásának az alakulását a 2002–2007-es időszakban a 6. melléklet mutatja be.

[pic]

[pic]

[pic]

[pic]

[pic]

[pic]

[pic]

[1] Ezt az eljárást az 1. melléklet tartalmazza.

[2] Beleértve a tartalékokat.

[3] Első olvasat

[4] Ezek az összegek nem jelennek meg a költségvetés bevételi soraiban (670. jogcímcsoport: az EMGA-hoz rendelt célhoz kötött bevételek), de az ezekhez a jogcímcsoportokhoz tartozó költségvetési megjegyzésekben említésre kerülnek.

[5] Ezek az összegek nem jelennek meg a költségvetés bevételi soraiban (680. jogcímcsoport: az EMGA-hoz rendelt célhoz kötött bevételek), de az ezekhez a jogcímcsoportokhoz tartozó költségvetési megjegyzésekben említésre kerülnek.

[6] Nettó összeg, amely tartalmazza a célhoz kötött bevétel előrejelzését.

[7] Beleértve a tartalékokat.

[8] HL L 209., 2005.8.11., 1. o.

[9] Ezeket a havi kiadásigazoló nyilatkozatokat a tagállam minden hónap 10-éig továbbítja.

[10] A részletes nyilatkozatokat a tagállamok minden hónap 20-áig továbbítják a 104. táblázatban foglaltaknak megfelelően.